Kultúra

## Paregroni Naptár

Paregron egy Zalar - vagyis a Nap - körül megtett kör-íve alatt, lakói 337 alkalommal pillanthatják meg újra a Napot. Az ív 12 holdrésze, köznyelven hónapja, 28 napkeltével - azaz nappal - bír, melyeket négy 7 napos időszakra, vagyis hétre osztanak. A 337. nap, hónapoktól függetlenül állóan zárja az adott ívet - más néven: évet - és minden 4. esetében, a Fegyvercsend ünnepével kiegészülve, egy nappal tovább tart.

1) **Harmer** - Télmély (utolsó napján **Télközép** ünnepe)

2) **Alturak** - a Jégtörő

3) **Khes** - a Kikelet (20. napján **Tavaszi Napéjegyenlőség**)

4) **Tarsakh** - Viharvég

5) **Mirtal** - az Enyhület (első napján **Zöldelés** ünnepe)

6) **Kayforn** - a Virágzás (20. napján **Nyári Napforduló**)

7) **Flamrul** - Rekkenet (utolsó napján **Nyárközép** ünnepe)

8) **Elaphis** - a Fényár

9) **Elin** - a Halvány (20. napján **Őszi Napéjegyenlőség**)

10) **Marphenos** - Lombhullás (első napján van a **Nagyaratás** ünnepe)

11) **Uktar** - az Enyészet (utolsó napján **Holdünnep**)

12) **Naytal** - az Elnyugvás (20. napján **Téli Napforduló**)

**Ívelő Napja** (ráadásnak 4 évente **Fegyvercsend**)

A hét napjai főbb kultúrákban:

- **embereknél**: Vannar(-on), Túnar(-on), Frínar(-on), Fornar(-on), Fayvar(-on), Markhed(-en), Halinar

(nar/-ar = nap, jelentések: one-day, two-day, three-day, four-day, five-day, market, holiday)

- **tündéknél**: Andach(Andán), Dwinnach(Dvinnán), Terdach(Terdán), 4, 5, Danryd(-on), Grethdan(Grefdán)

- **törpöknél**: Birgun(Birgún), Ikkun(Ikkún), Gunduk(-on), 4, 5, Durgun(Durgún), Magaz(Magazon)

- **sárkányvérségnél**: Primmus(-on), Sekkis(-on), Tristas(-on), 4, 5, Khaesum(Kézumon), Transis(Tranziszon)

. . .

Példa nap megnevezésére: "Flamrul / Rekkenet nyolcadik napján / második Vannarján.

## Emberek (Human)

Eredetükről sok elképzelés van. Az egyik szerint a hamvszülöttekhez hasonlóan, nagyobb hatalmuk volt egykor, és félistenek ivadékai. Mások azt mondják, száműzték fajtájukat eredeti otthonukból gyarlóságuk miatt, vagy másvilági tudósok hozták létre őket, hogy Paregron sokszínű népessége keveredhessen, és a rengeteg újfajta összetétel által, nagyobb eséllyel alakuljon ki azok lehető legjobb egyvelege. Utóbbi változataként, egyesek rendező elemnek tekintik őket, aminek célja a szélsőségek megfékezése, kettős természetük állandó kiegyensúlyozása által.

A hosszabb életű fajokkal ellentétben - minthogy ritkán haladják meg a 80 esztendős kort - egyes csoportjaik sokkal nehezebben meghatározhatóak; népeik és országaik gyakran változnak. Szinte földrészenként eltér saját eredetükről alkotott elképzelésük. A legtöbben egy hősre vagy ősi birodalomra vezetik vissza a jelentőségteljesebb történelem kezdetét. A tudomány jelenlegi állása szerint, a legtöbb nyugati nép egy andras nevű csoport valamilyen változatától származtatja magát, emellett keleten az amitan, délen pedig a jahazi és anún szavak sokféle előfordulása figyelhető meg az eredetmondák nagy részében. Ami a mostani számos emberi nemzetség létrejöttének leírását illeti, az országonként egészen sajátos tud lenni.

- - - IDŐSZÁMÍTÁS - - -

Ez a Paregroni Időszámítás.

Kezdete: az Utolsó Pecsét elhelyezésétől

Jeles napok:

- - - NEVEK - - -

**Berrik (Abenreik)**

férfi: A

női: A

**Domovan (Domovin)**

férfi: A

női: A

**Fjaer (Fjaar)**

férfi: A

női: A

**Fralesi (Faralon)**

férfi: A

női: A

**Lavar (Lavette)**

férfi: A

női: A

**Navrósi (Navrosi Szövetség)**

férfi: A

női: A

**Talmen (Talmog)**

férfi: A

női: A

**Teren (Teren)**

férfi: A

női: A

## Tündék (Elf)

Egyesek úgy vélik a Varázsvadonból származnak, mások szerint olyan emberek, akiket előbbi sík Paregron földjére átszivárgó ereje változtatott meg. Az viszont bizonyos, hogy az idő múlása kevésbé fog rajtuk, és általában értelmük és egészségük tekintetében is az átlag halandó felett állnak. Legtöbbjük a mai Hasadék-tenger északi partvidékéről származik, elvileg ahhoz közel, ahol egykor Gemmaris városa állott - bár annak nem tudják pontos helyét.

A tündék hat nemzetsége a mostani Hasadék-tenger térségéből vándorolt szét Nosveth különböző területeire - javarészt a Síkszakadás első jeleire. Két nép keletre ment, ők az antari és a samtil. A nyugatiak lettek a geldar és a surlaen csoportok, a déliek pedig a xaldarin és idaris. Az antari (wood elf) nép szinte visszamaradott, már-már törzsi életet él az erdejük mélyén. A geldar (high elf, wood elf) a civilizáció és a természet összhangjára törekszik. A surlaen (high elf) tündék a tudományok és tökéletesség megszállottjai, és mindent alárendelnek ezen életfelfogásuknak. A samtil (half elf) nép maradt legközelebb a többiekkel közös egykori otthonukhoz, és gyönyörű városaikkal dacoltak a katasztrófa után maradt barátságtalan környezettel. Az idaris (half elf) nemzetség a tengerek ura lett, a xaldarin (drow) pedig bevette magát a föld mélyébe, hogy elrejtőzzenek a vész elől, és a csapást követően úgy vélték, már nem érdemes visszatérni a felszínre. Ami viszont minden tündét érintett az elmúlt évezredek során, az életük hosszának rövidülése, mely a Világközi Civilizáció idején megszokott közel ezer esztendőhöz képest, mára szinte 500-ra csökkent.

- - - IDŐSZÁMÍTÁS - - -

Kezdete: Gemmaris alapításától

Jeles napok:

- - - NEVEK - - -

**Antari (Antamer)**

férfi: A

női: A

**Geldar (Tir Geled és Elean)**

férfi: A

női: A

**Idaris (Navrosi Szövetség)**

férfi: A

női: A

**Samtil (Arduum)**

férfi: A

női: A

**Surlaen (Surlaen Birodalom)**

férfi: A

női: A

**Xaldarin ("drow")**

férfi: A

női: A

## Sárkányvérség (Dragonborn)

Néhányak szerint az egyik legidősebb faj, melyet maga Bahamut, a tudás, igazság, és rend istene hozott létre, hogy tagjai segítsék a káosz erőivel vívott harcban. Azt követően pedig, a küzdelem során feldúlt világ hamvaiból, ez az új, önálló nép született. Úgy hírlik, már az emberek megjelenésének idején tisztában voltak a kifinomultabb tudományok alapjaival. Viszont fejlettségük miatt – valamint őseik, a sárkányok és óriások ellentéteiből fakadóan – eleinte többet szolgasorba taszítottak. Ez hosszantartó ellentétre adott okot, mely által az emberek előnytelen narratívát alkottak róluk, és a sárkányok fajzatainak, egykori szolgáinak nevezték őket – tagadva eredetük hátterében meghúzódó állítólagos szent küldetésüket. A Nosveth déli csücskében megtelepedett sárkányvér közösségek Dorhal földjéről származnak, melyet hol sűrű őserdők, hol sivatagosabb vidékek jellemeznek. Tagjai - valamelyest néptől függően - akár 150 évig is élhetnek. A négy vayemnir (hamvszülött) nemzetségből egy, a byrrus - vagyis a vörös - Nosveth később róluk Sárkányfoknak elnevezett félszigetén él, egy másik a nehasi - azaz bronz - eredeti otthonuk pusztáin maradt, a harmadik - a quilotl - a délkeleti esőerdőket lakja, a kék sorair nemzetség, pedig éghajóival hódította meg Arayin földrészének addig elérhetetlen magaslatait.

- - - IDŐSZÁMÍTÁS - - -

Kezdete: a sárkányok eltűnésétől

Jeles napok:

- - - NEVEK - - -

**Byrrus (Birzah)**

férfi: A

női: A

**Nehasi**

férfi: A

női: A

**Sorair**

férfi: A

női: A

**Quilotl (Quilotlan)**

férfi: A

női: A

## Törpök (Dwarf)

A korai emberek egy részét magával ragadták a föld mélyének rejtelmei, és hosszú idő elteltével külsejük az ottani körülményekhez alkalmazkodott. Szinte egész életüket odalent töltötték, egyre megszállottabban kutatva rejtett kincsek és hatalom után, míg végül mind megjelenésük, mind lelkük egy kissé zordabbá, de ugyanakkor szívósabbá is vált. Mára nemzetségeik területe jelentősen csökkent, de jól védett városaikban, kultúrájuk így is virágzik - és tagjaik 250 évig is elélnek.A főbb törp nemzetségekből: a harcias kaldar nép északon, a furfangos narodin nyugaton, a büszke arazi délen, a jég hátán is megélő gazril pedig keleten telepedett le. Előbbi kettő, a fjaer emberekkel összefogva, nagyrészt kiűzte a Csikorgó-tenger partvidékéről az óriásokat. Az arazi törpöknek pedig az orkokkal kellett megküzdeni, akiket eleinte sárkányvér szövetségeseikkel tudtak visszaverni. A kaldar (mountain dwarf) nemzetség élen jár a fegyverkovácsolásban, részben a Pikkelyszirt-hegység mélyén talált ércnek köszönhetően, amelyből a messzeföldön híres kékacél ötvözetüket csinálják. A messzi keleten, Gazar jeges pusztájának lakói (hill dwarf), szívós, zömök lovaikkal róják földüket, és vakmerő, de nagyon szervezett harcosok hírében állnak. A narodin törpök (hill, mountain dwarf) a legnagyszerűbb kőfaragók mindközül, és jeleskednek a gólemkészítés tudományában. Dag Araz (mountain dwarf) pedig csodálatos ékszereiről és dísztárgyairól nevezetes.

- - - IDŐSZÁMÍTÁS - - -

Kezdete: az első császár koronázásától

Jeles napok:

- - - NEVEK - - -

**Arazi (Dag Araz)**

férfi: Anil, Azil, Aydin, Babur, Badir, Baran, Berk, Buran, Burak, Carbil, Clingir, Cemil, Cevir, Cinar, Doruk, Dolgun, Erbar, Ekin, Emin, Engin, Evren, Fahri, Ferdun, Fevzi, Haidar, Hilal, Ikbal, Ilkin, Kadir, Mazar, Metin, Munir, Nadir, Nuri, Okan, Onur, Oran, Rami, Sadi, Serdar

női: Ayda, Azra, Belma, Berna, Beyza, Bursa, Calga, Damla, Dilara, Eda, Erva, Esma, Esra, Fatma, Feyra, Funda, Havda, Hihra, Irma, Menda, Mesla, Merla, Nadira, Necla, Nevra, Nida, Nura, Rabia, Sedda, Selma

**Gazril (Gazaar)**

férfi: Altan, Arban, Batar, Bayar, Bahtan, Baztor, Bolor, Jargal, Erden, Otgon, Henzig, Himeg, Gan, Ganbatar, Gadan, Ganzuk, Gordzol, Khorn, Naran, Sukh, Taban, Tarkhan, Timur, Turgen, Ulgan, Jargal, Zorig

női: Adva, Alta, Anga, Alka, Bayra, Enkhe, Erhi, Germa, Danga, Khulan, Nara, Narga, Nugai, Nenki, Kvara, Samga, Sukra, Sillug, Temma, Terba, Tuhla, Yuhla, Yarma, Renga, Yalka, Zanda

**Kaldar (Kaldûr)**

férfi: Adran, Albar, Arni, Baldar, Brandur, Bardur, Bjarni, Beidar, Dangur, Eidur, Elmar, Fidri, Forsti, Grimmur, Gunnar, Engvar, Krisdor, Máni, Narbi, Olfur, Dolfur, Gurdur, Snóri, Svedur, Segvar, Trondur, Dorstin, Valdur, Torbi

női: Alda, Aldis, Resna, Bergdis, Berdina, Brindis, Bára, Dalla, Dína, Dorra, Eirina, Elra, Edna, Freyna, Frimna, Gerdis, Glódis, Gundis, Halda, Hafdis, Halla, Ralda, Hedda, Hekla, Elga, Herdis, Hilda, Ingrid, Jonda, Kara, Klarra, Lenda

**Narodin (Narod)**

férfi: Abagor, Abnodi, Andri, Avdi, Bodmir, Borbador, Ventin, Damir, Danil, Mitri, Elmir, Fedor, Fjodor, Glebnir, Gordan, Gorgi, Ignar, Kiril, Konstin, Lenir, Lugan, Makhzim, Mikhal, Mordan, Nikri, Ulgan, Prokhor, Piotri, Radmir, Rodvan, Rodin, Sergi, Tardin, Vasil, Ladimir, Vadil, Jefri, Jegor, Juri, Zakhar, Zimon, Zoran

női: Avva, Avlana, Agata, Alla, Erena, Stayna, Ulyana, Marya, Dusta, Rihna, Rohra, Velna, Reya, Darya, Danna, Terna, Vira, Katya, Kira, Lahna, Mila, Merya, Nadya, Nevna, Ulga, Olyana, Ruzla, Rekla, Vetla, Tamra, Torya, Lenta, Lerya, Zenna, Yelna, Zora, Zoya

## Gnómok (Gnome)

Küllemük, a törpökéhez hasonlóan, hosszas földalatti életmód eredménye - és egyformán szívós természetük, nagyjából hasonló élettartamukban is megmutatkozik. Egyes vélekedések szerint azonban, hegyesebb fülük és éles elméjük, arra enged következtetni, hogy valamilyen módon a tündék leszármazottai lennének. Városaik mostanra már inkább a felszínen épülnek, mintsem bányák és barlangok tágas termeibe. Többségük jelenleg Talmog és Doster földjén él, békés együttműködésben az ottaniakkal. A dostren (rock gnome) gnómok az idők során rendkívüli szerkezetek építésével vívták ki maguknak a többi nép elismerését - és olykori nemtetszését - talmen (forest gnome) társaik pedig, a mágiahasználattal és alkímiával kapcsolatban igyekeznek folyton áttöréseket elérni.

## Félszerzetek (Halfling)

Feltehetően tündék és törpök egykori keveredése által jöttek létre. Előbbi őseik jellemzői természet-szeretetükben és alapvetően békés hozzáállásukban látszanak megmutatkozni, míg utóbbiaké a mulatozás, föld alatt lakás, és a helyenként erős szőrzet formájában. Talán különös eredetükből fakadóan, viszont nem sokkal élnek tovább egy átlag embernél. Nincs olyan ország, amit kifejezetten magukénak mondhatnának. Paregron északi féltekén szinte bárhol megtelepednek (lightfoot halfling), de a zordabb hegyvidékeket vagy sűrű erdőségeket - néhány kivételt leszámítva (stout halfling) - kerülik. A leginkább hozzájuk köthető hely, a talmen központ: Marchnad, az Aranydombok Városa, mely egyesek szerint kincseiről, mások szerint határtalan búzamezőiről kapta nevét.

## Harcedzettek (Warforged)

A Síkszakadás előtt a sárkányvér tudósok vívmányai felülmúlták bármely más nép találmányait. Többek közt, próbálták megfejteni az elme rejtélyeit, és úrrá lenni annak múlandóságán. Evégett való kutatásuk része képpen jöttek létre a később harcedzettnek nevezett teremtmények. Ezek a gépek, a gólemekhez hasonló, de sokkal kifinomultabb felépítéssel bírtak, és azokkal ellentétben önálló cselekvésre is képesek voltak. A Síkszakadást követő több ezer éves zűrzavar idején, rendkívüli képességeiket a másvilági erők megfékezésénél is kamatoztatták, mintegy elit alakulatba szerveződve. Aztán a Megtisztulás Évei alatt, a világközi anomáliák miatt többen mondhatni meghibásodtak közülük, és addigi céltudatosságukat az öntudatra emlékeztető kósza gondolatok zavarták meg.

## A Givzeráj (Githzerai)

Egy barátságtalan világ mostoha gyermekeiként érkeztek erre a földre. A Mélysötét minden lehetséges kiterjedését uralni akaró ilitid birodalom rabszolgái voltak, mikor gazdáik hódítási kísérletét segítve, Paregron síkjára jöttek. Népük itteni tagjai, kihasználták a birodalom központjától való részleges elszigeteltséget. Egy sikeres lázadás által, Givzera nevű vezetőjükkel kivívták szabadságukat. Függetlenségüket azonban csak úgy biztosíthatták, hogy ők is legalább olyan erős elmével bírtak, mint egykori leigázóik. Ezért, életüket folyamatos összpontosítás jellemzi, és megingathatatlan elhivatottság aziránt, ami számukra fontos.

## Ördögsarjak (Tiefling)

Paregron fiatalabb fajai közé tartoznak, akik a Síkszakadás előtt nem sokkal jelentek meg a későbbi Hasadék-tenger partvidékén. Miután a sárkányfoki tűzhányók közül egyszerre több kitört, a tűz elemű síkok, mint például a Kilenc Pokol lakói ezt látták ideális belépési helynek erre a világra. A környező területeken, egyre több kétségbeesett emberrel és tündével kötöttek szerződéseket, így megalapozva maguknak egy virágzó érdekvédelmi rendszert, és megélhetést a kolóniájuknak. A jelenlétük nyomának egyik megnyilvánulása a fentebbi fajokkal nemzett félvér utódaik.

## Genázik (Genasi)

Az elemek szülötteinek befolyása leginkább a számukra kedves környezetben érződik Paregron földjén. A levegő ivadékai minden a szél számára előnyös helyen felbukkanhatnak, a lángok gyermekei az erdőtüzek, vulkánok, becsapódó üstökösök hevénél mutatkoznak, a föld sarjai rengések és csuszamlások helyén, a víz teremtményei pedig az orkánok és örvények tajtékából erednek. Olykor, pedig a természeti erőket isteni hatalomként megkörnyékező halandók nyerik el az elemek áldását, mely saját átalakulásuk vagy utódaik rendkívüli mivolta által nyilvánul meg. Az elemek így létrejött ivadékait, a tudomány, eredetükhöz mérten a tűz, víz, föld vagy szél genusz (nemzetség) tagjai közé sorolja.

## A Vedálkin (Vedalken)

A kihívások megszállottjai, akik folyton a tökéletességre törekednek, annak tudatában hogy az valószínűleg soha nem érhető el. Felfedezők lévén világok sokaságát bejárták már, ami által eredeti otthonukról alkotott elképzeléseik még köztük is megoszlanak. A világközi civilizáció idején többen telepedtek le Paregron földjén, de a Síkszakadás után csak kevesen maradtak, bővülve az 500 évvel ezelőtti tilalom feloldás után. Népük neve a saját nyelvükön körülbelül azt jelenti: nyughatatlanok.

## Félorkok (Half orc)

Az orkok első törzsei már a Világközi Civilizáció idején megjelentek Paregron földjén, de fosztogató nomádok lévén, a legtöbb itt élőre nem tettek túl jó benyomást. Nem telt bele sok idő, és a harciasabb népek, nagy részüket a felszín alá kényszerítették. Szívósságuk miatt, egyedül a barátságtalanabb vidékeken maradtak néhányan, mert azokra más fajok nem tartottak igényt. Így sivatagok és jeges pusztaságok mélyén húzták meg magukat, és azok határait prédálták fel. Az efféle portyáik során, pedig több félvér utódjuk maradt hátra, vagy született később saját körükben, a foglyul ejtettektől.

## Förbolgok (Firbolg)

A óriások már a sárkányvér nép őseivel együtt ezen a földön éltek, folyton küzdve a világ feletti uralomért. Utóbbiak, tudományaik révén jelentős hatalmi fölényre tettek szert, így az elsők a civilizált helyektől távoli rejtőzködésre kényszerültek. A következő évezredek során, szűkebb életterük miatt, egyes óriásoknak egyre kisebb utódaik születtek. Néhányak szerint, lehet, hogy végül az emberek is ennek részeként alakultak ki. Annyi viszont bizonyos, hogy az óriások kisebb leszármazottai közül, azóta sokan visszahúzódó, már-már békés, leginkább természetközeli életre szorítkoztak. Ők, a saját, északi emberekéhez hasonló nyelvjárásukban, förbolgnak nevezik magukat.

## Fényszülöttek (Aasimar)

A mágusok felemelkedésére sok nagyhatalmú másvilági felfigyelt, de nem mind ártó szándékkal. Többször előfordult, hogy a halandók addig üres fohászai ténylegesen meghallgatásra találtak, és jószándékú lények érkeztek segítségükre. Azonban Paregron anyagi síkja, sok külvilági számára élhetetlen volt, ezért halandók testét használták közvetítésképp. Így történt, hogy - mintegy a féldémodok és ördögsarjak ellentéteként - a fény birodalmának égi teremtményei, ténykedésük során számos halandót, és/vagy azok leszármazottait hozzájuk hasonlatos külsővel, és emberfeletti képességekkel ruháztak fel.